# Carles Rexach

### De Viquipèdia

Carles Rexach Cerdà fou un destacat futbolista català dels anys 70.

## [edita] Biografia

Carles Rechach, conegut amb els sobrenoms de Charly i el noi de Pedralbes, va néixer al barri de Pedralbes de Barcelona el 13 de gener de 1947. Desenvolupà tota la seva trajectòria esportiva al FC Barcelona, des de l'infantil, el juvenil (amb el qual fou campió d'Espanya i fou internacional) i el CD Comtal. La temporada 1964-65 ingressa al Barça. És un dels jugadors que més cops ha defensat la samarreta blau-grana. Va disputar un total de 665 partits en els que marcà 211 gols. Jugava d'extrem esquerre i era un gran driblador i rematador.

L'any 1973, l'entrenador del club Rinus Michels va estar a punt de fer-lo fora de l'equip quan s'assabentà que ell i altres companys havien estat bevent cava després de perdre un partit a Sevilla. Fou molt famosa la seva relació amb l'actriu Barbara Rey que quasi el torna a fer fora del club el 1977. Fou un jugador molt estimat pels seguidors, però també rebé fortes crítiques per les seves puntuals manques de combativitat. Es feu famosa la seva frase, "córrer és de covards". L'1 de setembre de 1981 s'organitzà un partit de comiat a Rexach al Camp Nou en el que el Barça guanyà la selecció argentina, vigent campiona del món de futbol, i a la que derrotà per 1 a 0 amb gol d'Allan Simonsen, el que fora el seu substitut al primer equip. Fou 15 cops internacional A, 7 internacional olímpic i 7 sots-23. Va disputar el Mundial d'Argentina 1978.

Com a tècnic s'inicià a les categories de formació del Barça. L'any 1984 creà l'escola TARR juntament amb quatre companys seus, Torres, Asensi i Rifé. Fou segon entrenador del Barça de Johan Cruyff, amb el que guanyà quatre lligues i una copa d'Europa, i, al que substituí durant dos partits després del cessament d'aquest. També havia substituït uns anys abans Luis Aragonés i Llorenç Serra Ferrer el 2001, mantenint-se al càrrec la temporada posterior. També visqué una curta etapa d'entrenador al Japó. Actualment és comentarista de televisió.

## [edita] Trajectòria esportiva

Com a jugador

- CD Comtal
- FC Barcelona: 1965-81

Com a entrenador

- Equips inferiors del FC Barcelona: 1981-87.
- Segon entrenador del FC Barcelona: 1987-96.
- FC Barcelona: 1988 / 1996 / 2001-02.
- Yokohama Flügels:

## [edita] Títols

- 1 Recopa d'Europa de futbol: 1978-79.
- 1 Copa de les Ciutats en Fires: 1965-66.
- 1 Finalíssima de la Copa de les Ciutats en Fires: 1971.
- 1 Lliga espanyola de futbol: 1973-74.
- 4 Copa espanyola de futbol: 1968, 1971, 1978, 1981.
- 1 Trofeu Pichichi: 1971.

Obtingut de "http://ca.wikipedia.org../../../c/a/r/Carles_Rexach_3778.html"

Categories: Futbolistes catalans | Futbolistes del F.C.Barcelona | Entrenadors de futbol catalans | Entrenadors del F.C. Barcelona

##### Views

- Article
- Discussió
- Revisió actual

##### Cerca

##### En altres llengües

- English
- Español
- 日本語
- Nederlands
- Polski
- Svenska